[{"text_idx": "#000001", "text": "Ta\u0308na sai mu blogi 7. aastaseks! Uskumatu. Kas ma peaks kellelegi ta\u0308nuso\u0303nu jagama? Ehk maitsvale toidule? Ju vist. Selle su\u0308ndmuse puhuks on mul pakkuda u\u0308ks lihtne asi, mis on samas niivo\u0303rd maitsev.\nKo\u0303ik, kes on ka\u0308inud Moonis ja/vo\u0303i Kolmes Sibulas, on tuttav nende kohapeal valmistatud so\u0308o\u0308gi ko\u0303rvale pakutava saia-leivavalikuga. Ma olen end korduvalt tagasi hoidnud, et saia mitte juurde ku\u0308sida, sest muidu so\u0308o\u0308n ma enne po\u0303hilist naudingut ju ko\u0303hu ta\u0308is. U\u0308kskord ma isegi virutasin a\u0308ra ko\u0303rvallaualt serveeritud saia! Nad lihtsalt lahkusid ja ei so\u0308o\u0308nud seda, suudate te seda uskuda! Mina mitte ja nii need paar unustatud viilu o\u0303nneliku omaniku leidsidki. Piinlik, ma tean.\nAga paar pa\u0308eva tagasi sattusin juhuslikult selle saia retseptile Nami-Namis, kui otsisin, mida head teha va\u0308rskelt ostetud speltajahust. Ja no, peaaegu sama hea sai kui restoranis. Pealt kro\u0303be, seest o\u0303huline, mo\u0303nusa pa\u0308hklise maitsega, to\u0303eline maiuspala. Ja\u0308rgmise seitsme aasta auks!"}, {"text_idx": "#000002", "text": "Sega kausis ko\u0303ik koostisained va\u0308lja arvatud ko\u0303rvitsaseemned. Saad u\u0308sna vedela taigna. Kata kauss pealt toidukilega ja lase soojas kohas kerkida 45 minutit. Sega taignale juurde ko\u0303rvitsaseemneid, vala korralikult vo\u0303itatud keeksivormi ja lase saial veel 15-20 minutit kerkida. Soojenda ahi 180\u00b0Cni ja pista sai ahju. Ku\u0308pseta 45 minutit, vo\u0303ta sai ahjust ja lase paar minutit jahtuda. Koputa sai vormist va\u0308lja ja lase enne viilutamist taheneda va\u0308hemalt pool tundi . Maitseb imeliselt pehme avokaadoga, toorjuustuga, millega vaid..."}, {"text_idx": "#000007", "text": "Kas speltajahul ja speltapu\u0308u\u0308lil on mingi vahe ka?\nSpeltapu\u0308u\u0308l on speltajahu ko\u0303ige peenemaks jahvatatud vorm"}, {"text_idx": "#000008", "text": "Kas speltajahul ja speltapu\u0308u\u0308lil on mingi vahe ka?"}, {"text_idx": "#000009", "text": "Speltapu\u0308u\u0308l on speltajahu ko\u0303ige peenemaks jahvatatud vorm"}, {"text_idx": "#000014", "text": "Jaur ja muud jutud (53)"}]